stanford-oval/wikipedia huggingface dataset:
Jonas Olsson (jalkapalloilija, 1970)
Ura valmentajana

Valmennusuransa Olsson aloitti IFK:n organisaatiossa siirtyen 2004 FC Trollhättanin päävalmentajaksi. Kolmen kauden jälkeen hän palasi jälleen IFK:hon, tällä kertaa päävalmentajaksi yhdessä Stefan Rehnin kanssa.  Heidän johdollaan IFK voitti kaudella 2007 Ruotsin mestaruuden 11 vuoden tauon jälkeen. Olsson oli ollut itse juhlimassa edellistä mestaruutta pelaajana. Olssonin ja Rehnin opein IFK menestyi myös Ruotsin cupissa voittamalla sen mestaruuden 2008 sekä etenemällä finaaliin 2007 ja 2009. Kaudella 2010 IFK:n meno alkoi hiipua ja seura putosi mestaruuskamppailusta ollen lopulta Allsvenskanin 7:s. Kun kaudella 2011 tulokset jäivät edelleen odotuksia heikommiksi, ilmoitti seurajohto syyskuussa, että Olsson ja Rehn jättävät seuran kauden jälkeen.
Lokakuun alussa 2011 Olsson allekirjoitti sopimuksen norjalaisseura Sogndal Fotballin kanssa.  Olssonin johdolla Sogndal pelasi Tippeligaenissa vailla suurempaa menestystä, mutta säilytti kahden perättäisen kahdennentoista sijan myötä sarjapaikkansa sekä 2012 että 2013. Kaudella 2014 joukkueen peliesitykset olivat entistä vaisumpia ja joukkue voitti vain kuusi kauden 30 liigaottelusta. Olsson ilmoitti kesäkuussa 2014 jättävänsä seuran kauden jälkeen.  Heikkojen tulosten myötä Sogndal putosi kauden jälkeen 1. divisioonaan.
Lokakuussa 2015 Olsson palasi valmennustehtäviin allekirjoitettuaan sopimuksen Superettanissa pelanneen Ljungskile SK:n kanssa.  Olssonin johdolla Ljungskile lähti tavoittelemaan Superettanin kärkisijoja, mutta vajosi kauden aikana sarjan häntäpäähän. Olsson sai potkut elokuussa 2016, kun Ljungskile majaili 19 kierroksen jälkeen sarjassa toiseksi viimeisenä.
Meriitit valmentajana

Ruotsin mestaruus: 2007
Ruotsin cup: 2008
Ruotsin vuoden valmentaja: 2007 (yhdessä Stefan Rehnin kanssa)
Juan Pablo Ángel

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Juan Pablo Ángel Arango
Syntymäaika: 24. lokakuuta 1975 (ikä 48)
Syntymäpaikka: Medellín, Kolumbia
Pelipaikka: hyökkääjä
Pituus: 185 senttimetriä
Seura
Seura: Los Angeles Galaxy
Pelinumero: 9
Seurat
| Vuodet | Seura | O | (M) |
| 1993–1997 | Atlético Nacional | 57 | (9) |
| 1997–2001 | River Plate | 91 | (45) |
| 2001–2007 | Aston Villa | 175 | (44) |
| 2007–2010 | New York Red Bulls | 102 | (58) |
| 2011– | Los Angeles Galaxy | 22 | (3) |
Maajoukkue
| 1996–2005 | Kolumbia | 33 | (9) |
 Seurajoukkueuran tilastot kattavat vain kansalliset sarjat, päivitetty 28. huhtikuuta 2007.
Juan Pablo Ángel Arango (s. 24. lokakuuta 1975 Medellín, Kolumbia) on kolumbialainen jalkapalloilija, joka edustaa yhdysvaltalaista Los Angeles Galaxyä. Hän on pelipaikaltaan hyökkääjä.
Ángel aloitti uransa kotikaupungissaan Medellinissä Atlético Nacionalin joukkueessa vuonna 1993. Neljän Nacional-kauden jälkeen argentiinalainen River Plate hankki hyökkääjän itselleen. River Platessa yksi parhaimpia pelaajia ollut Ángel myytiin englantilaiseen Aston Villaan 9,5 miljoonalla punnalla 13. tammikuuta 2001. Aston Villassa hän oli joukkueen paras maalintekijä kaudella 2003–2004.
17. huhtikuuta 2007 Ángel siirtyi yhdysvaltalaiseen New York Red Bullsiin. Hän oli joukkueen paras maalintekijä neljän kauden ajan kunnes siirtyi Los Angeles Galaxyyn kaudeksi 2011.
Kolumbian maajoukkueessa Ángel pelasi 33 ottelua ja teki 9 maalia vuosina 1996–2005.
Aiheesta muualla

Kuvia tai muita tiedostoja aiheesta Juan Pablo Ángel Wikimedia Commonsissa
Juan Pablo Ángelin esittely Major League Soccerin sivustolla (englanniksi)
M/S Richard With

| M/S Richard With |
| --- | --- |

Tyyppi:  matkustajalaiva
Omistaja:  Hurtigruten Group ASA
Rakennustelakka:  Strahlsund, Saksa
Tekniset tiedot
Pituus:  121,8 m
Leveys:  19,2 m
Bruttovetoisuus (GT):  11 205
Nopeus:  15 kn
Lähteet:  
M/S Richard With on norjalaisen Hurtigruten Group ASA -varustamon omistama laiva ja se on rakennettu vuonna 1993. Laiva on 121,8 metriä pitkä ja 19,2 metriä leveä. Aluksen nopeus on 15 solmua ja bruttovetoisuus 11 205. Sen matkustajakapasiteetti on 691 henkeä, ja vuodepaikkoja siinä on 466. Laivassa on 45 autopaikkaa.
Alus on saanut nimensä Hurtigrutenin perustajana pidetyn kapteeni Richard Bernhard Within (1846-1930) mukaan. With aloitti säännöllisen ympärivuotisen liikenteen Trondheimin ja Hammerfestin välillä vuonna 1893.
Aiheesta muualla

Kuvia tai muita tiedostoja aiheesta M/S Richard With Wikimedia Commonsissa
K. A. Wegelius

Karl Albert Wegelius (13. syyskuuta 1864 Suoniemi – 1. syyskuuta 1939 Joensuu) oli Joensuun lyseon rehtori ja jääkäriliikkeen historiasta kirjoittanut kirjailija.
Henkilöhistoria

Wegeliuksen vanhemmat olivat maanviljelijä Adolf David Gabriel Wegelius ja Johanna Fredrika Mustelin. Hän pääsi ylioppilaaksi Hämeenlinnan normaalilyseosta 1882 ja valmistui filosofian kandidaatiksi 1889 ja maisteriksi 1890. Wegelius toimi Joensuun lyseon uskonnon, ruotsinkielen ja logiikan vanhempana lehtorina 1893–1927 sekä lyseon rehtorina 1908–1920. Wegelius erosi täysin palvelleena virastaan 1927 ja siirtyi maanviljelijäksi ja kirjailijaksi Rääkkylän Tervalahden Oravisaloon. Wegelius oli Joensuun kaupunginvaltuuston jäsen 1922–1927 ja kirkolliskokouksen jäsen 1898. Hän oli Jääkäriliiton kunniajäsen vuodesta 1925.
Wegelius julkaisi jääkäriliikkeen historiasta seitsemän teosta (Aseveljet I–II, Routaa ja rautaa I–V), joissa on yhtensä yli 3 000 sivua. Kirjat perustuvat Wegeliuksen tekemiin haastatteluihin ja kirjeenvaihtoon jääkäriliikkeessä mukana olleiden kanssa sekä jälkimmäisten omiin muistiinpanoihin. Wegelius aloitti työnsä Suomen sisällissodan jälkeen, kun hän alkoi ensin kerätä Joensuun lyseon entisten ja nykyisten oppilaiden ja opettajien sotamuistelmia. Koska haastateltavien joukossa olivat hänen entiset oppilaansa jääkärimajurit Sven Weckström ja Friedel Jacobsson, Wegelius kuvasi Aseveljet-kirjassaan myös jääkärietappien toimintaa ja muun muassa Simon kahakkaa. Aseveljet-kirjaa tehdessään Wegelius tuli kosketuksiin Pohjanmaan jääkäriliikkeessä toimineiden aktivistien kanssa. Heidän kehotuksestaan hän alkoi kerätä laajempaa aineistoa jääkäriliikkeen varhaisemmasta historiasta, ja tämän työn tuloksena ilmestyi viisiosainen kirjasarja Routaa ja rautaa. Muita Wegeliuksen teoksia olivat muun muassa Ylös Karjala ja Joensuun lyseon nuoret sankarit.
Wegeliuksen puoliso vuodesta 1890 oli Aina Öhmann. Urkuri ja urkujen suunnittelun ja rakentamisen asiantuntija Aarne Wegelius oli heidän poikansa, samoin Suomen tunnustuksellisen luterilaisen kirkon perustaja ja johtaja A. Aijal Uppala.
Teoksia

Kansalaiskoulu eli kansakoulu kokonaisuudessaan oppikoulujen pohjakouluksi. Joensuu 1913
Mitä hyötyä on meidän päivinämme vanhojen kielten, latinan ja kreikan lukemisesta oppikouluissamme?  Joensuu 1913
Ylös Karjala, sinä entisaikainkin Suomen uljas etuvartija. Joensuu 1918
Oravisalon ja Varpasalon miehet!, J. K. V. T:n julkaisu n:o 1. Joensuu 1918
Joensuun lyseon nuoret sankarit. Joensuu 1920
Aseveljet, osa 1: Läntinen etappi ja Simon kahakka. WSOY 1924
Aseveljet, osa 2: Itäinen etappi ja Peräpohjolan vapaustaistelu.  WSOY 1924
Routaa ja rautaa: Peräpohjolassa ja Kainuussa jääkäriliikkeen vuosina suoritettu itsenäisyystyö, osa 1: Tornion etappi. WSOY 1926
Routaa ja rautaa: Peräpohjolassa ja Kainuussa jääkäriliikkeen vuosina suoritettu itsenäisyystyö, osa 2: Kemin etappi. WSOY 1927
Routaa ja rautaa: Peräpohjolassa ja Kainuussa jääkäriliikkeen vuosina suoritettu itsenäisyystyö, osa 3: Oulu ja sen ympäristö, Tervolan ja Muurolan etapit, Rovaniemi, Haaparanta, Tornionjoki-laakso, Tornion- ja Kemijoen välinen kaira. WSOY 1929
Routaa ja rautaa: Peräpohjolassa ja Kainuussa jääkäriliikkeen vuosina suoritettu itsenäisyystyö, osa 4: Kajaanin etappi, Kuopion ja Iisalmen seudut, Jääkäreitä liikkeellä Kainuussa. WSOY 1931
Routaa ja rautaa: Peräpohjolassa ja Kainuussa jääkäriliikkeen vuosina suoritettu itsenäisyystyö, osa 5: Vaasan lääniin lukeutuvalla Keski- ja Etelä-Pohjanmaalla jääkäriliikkeen vuosina suoritettu itsenäisyystyö ynnä Uumajan etappi. WSOY 1933
Kuultakoon toistakin puolta: puheenvuoro Joensuun vapaaopistosta käytyyn keskusteluun. Joensuu 1933
Aselaiva: Equityn retket myöhäissyksyllä 1917 ynnä Suomen aseistaminen vapaussotaamme varten. WSOY 1935
Suomen leijona ja Saksan kotka: aseveljeyden historiaa 1914–1918.  WSOY 1938
Aiheesta muualla

Vapaasti ladattavia Karl Albert Wegeliuksen e-kirjoja. Projekti Lönnrot
Juan Muñoz (jääkiekkoilija)

| Juan Muñoz> Henkilötiedot |
| --- | --- |
Syntynyt: 30. elokuuta 1990 (ikä 34) Jaca, Espanja
Kansalaisuus:   Espanja
Jääkiekkoilija
Pelipaikka:  hyökkääjä
Maila:  vasen
Pituus:  180 cm
Paino:  75 kg
Seura
Seura:  CD Hielo Bipolo
Sarja:  Superliiga
Pelinumero:  11
Pelaajaura
Pääsarjaura:  2005–
Aik. seurat:  CH Jaca (Espanja) FC Barcelona (Espanja) Örnsköldsviks HF (Ruotsi I)
Juan Muñoz Crego (s. 30. elokuuta 1990 Jaca, Espanja) on espanjalainen jääkiekkoilija, joka pelaa kotimaassaan Superliigaa CD Hielo Bipolon joukkueessa.
Ura > Seuraura

Muñoz aloitti pääsarjauransa jo 15-vuotiaana kaudella 2005–2006 CH Jacassa. Hän voitti kauden päätteeksi Espanjan Cupin eli Copa del Reyn. Kauden 2007–2008 Muñoz pelasi Suomessa ja Kalevan Pallon B2-junioreissa. KalPassa hänen joukkuetoverinaan pelasi useamman vuoden Kuopiossa viettänyt maanmies Alejandro Pedraz.
Muñoz palasi kaudeksi 2008–2009 kotimaahansa ja siirtyi FC Barcelonan joukkueeseen. Hän voitti kauden päätteeksi Espanjan-mestaruuden. Kaudella 2010–2011 Muñoz oli tehoilla 27+20=47 Superliigan runkosarjan toiseksi paras maalintekijä CH Jacan Mathieu Ouelletten jälkeen sekä neljänneksi paras pistemies. Kaudeksi 2011–2012 hän siirtyi Ruotsiin ja Örnsköldsvik HF:ään, jonne Muñozin houkutteli hänen joukkuetoverinaan FC Barcelonassa pelannut Jonas Norberg. Muñoz pelasi Örnsköldsvikin I-divisioonajoukkuessa yhden ottelun ja sen J20-joukkueessa yhdeksän II-divisioonaottelua, kunnes hän palasi tammikuussa 2012 loppukaudeksi kotimaahansa tehden sopimuksen CD Hielo Bipolon kanssa.
Vuosina 2013 ja 2014 Muñoz voitti Espanjan-mestaruuden. Kaudella 2013–2014 hän edusti CH Vitoria-Gasteizia myös Continental Cupissa.
Ura > Maajoukkueura

Muñoz on kuulunut Espanjan vakiopelaajiin sekä miesten maajoukkueessa että ikäkausimaajoukkueissa. Hän voitti miesten II-divisioonan MM-kilpailuissa lohkopronssia vuosina 2008 ja 2009. Vuonna 2010 Muñoz juhli Espanjan kanssa lohkokultaa ja hän oli nostamassa joukkuetta seuraavaksi vuodeksi I-divisioonaan. Muñoz voitti turnauksen piste- ja maalipörssin tehoilla 10+6=16 ja hänet palkittiin parhaana hyökkääjänä.
Espanja jäi I-divisioonan MM-turnauksessa 2011 A-lohkon viimeiseksi. Vuoden 2012 IIA-divisioonan turnauksesta Muñoz voitti hopeaa. Vuoden 2014 turnaukseen Espanja putosi IIB-divisioonaan, mutta joukkue kuitenkin voitti kultaa ja nousi taas IIA-divisioonaan. Muñozilla oli turnauksen paras aloitusprosentti (77,14%). Hän edusti Espanjaa myös Vancouverin olympiakisojen 2010 ja Sotšin olympiakisojen 2014 karsinnoissa.
Vuosina 2007, 2008, 2009 ja 2010 Muñoz pelasi alle 20-vuotiaiden II-divisioonan MM-kilpailuissa. Hän voitti vuonna 2010 lohkopronssia, jolloin Muñoz oli tehoilla 11+5=16 Espanjan paras pistemies ja maalintekijä. Hänet valittiin joukkueen parhaaksi pelaajaksi. Muñoz voitti vuoden 2007 turnauksen jäähypörssin 35 minuutillaan.
Vuosina 2006 ja 2008 Muñoz pelasi alle 18-vuotiaiden II-divisioonan MM-kilpailuissa ja vuonna 2007 III-divisioonan MM-kilpailuissa.
M/S Queen Victoria

| M/S Queen Victoria |
| --- | --- |
 Queen Victoria Melbournessa
Tyyppi:  risteilyalus
Lippuvaltio:   Yhdistynyt kuningaskunta
Kotipaikka:  Southampton
Omistaja:  Cunard Line
Rakennustelakka:  Fincantieri, Italia
Tekniset tiedot
Pituus:  294 m
Leveys:  32,3 m
Korkeus:  62,5 m
Bruttovetoisuus:  90 000 brt
Koneisto:  6 x Wärtsilä Sulzer ZA40 Diesel -moottoria
Koneteho:  63 400 kW
Nopeus:  23,7 kn
Matkustajia:  2 014
Miehistö:  900
Sisaralukset:  Costa Luminosa ja Costa Deliziosa
M/S Queen Victoria (QV) on Cunard Linen risteilyalus. Se rakennettiin Fincantierin telakalla Italiassa. Alus valmistui vuoden 2007 loppupuolella. Se kastettiin Southamptonissa 10. joulukuuta 2007.
Pituutta aluksella on 294 metriä, leveyttä 32,3 metriä ja korkeutta 62,5 metriä. Aluksen vetoisuus on 90 000 BRT. Kuusi Wärtsilä Sulzer ZA40 Diesel -moottoria tuottaa 63,4 MW sähkötehoa, jolla alus saavuttaa 23,7 solmun (n. 44 km/h) nopeuden.
Laivaan mahtuu 2 014 matkustajaa ja 900 miehistön jäsentä.
Sisaraluksia ovat Costa Luminosa ja Costa Deliziosa.
Aiheesta muualla

Cunard Line: Queen Victoria (Arkistoitu – Internet Archive) (englanniksi)
Kaalilude

| Kaalilude |
| --- | --- |

Uhanalaisuusluokitus
 {{{status}}} 
 
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Luteet Heteroptera
Osalahko::  Lutikkamaiset Cimicomorpha
Yläheimo::  Cimicoidea
Heimo::  Typpyluteet Pentatomidae
Alaheimo::  Pentatominae
Tribus::  Strachiini
Suku::  Kaaliluteet Eurydema
Laji::  oleraceum
Kaksiosainen nimi
 Eurydema oleraceum  Linnaeus, 1758 
Synonyymit
 Eurydema oleracea 
Katso myös
   Kaalilude Wikispeciesissä   Kaalilude Commonsissa 
Infobox OKNimi-testi OK: 
Kaalilude (Eurydema oleraceum) on typpyluteiden (Pentatomidae) heimoon kuuluva kaaliludelaji.
Aikuinen kaalilude on väriltään metallinkiiltoinen vihreä, sinertävä tai violetti ja selkäpuolella voi olla joko keltaisia, valkoisia tai punaisia täpliä. Täplien väri on keltainen nuorilla kaaliluteilla muuttuen myöhemmin valkoiseksi tai punaiseksi. Täplien muoto ja runsaus vaihtelevat. Aikuinen kaalilude on pituudeltaan 5,0–7,0 mm pitkä ja 3–4 mm leveä. Kaaliluteen munat ovat harmaasävyisiä, lieriömäisiä ja kooltaan 0,6–0,8 mm. Munat munitaan isäntäkasvien varsiin ja kukintoihin erissä, jotka ovat tavallisesti noin kaksitoista munaa kahdessa siistissä rivissä. Sukukypsä kaaliludenaaras voi tuottaa 60–80 munaa.
Kaalilude on ristikukkaisten (Brassicaceae) hyötykasvien tuholainen. Kaaliluteet imevät ristikukkaisten kasvien nesteitä ravinnokseen ja imentävioitus näkyy vaaleina laikkuina, jotka vähitellen muuttuvat pieniksi rei'iksi. Kaalilude aiheuttaa haittaa esimerkiksi kaaleille, retikoille  sekä rypsi- ja muille öljykasveille.
Laji on Suomessa elinvoimainen ja esiintyy erityisesti Etelä-Suomessa, mutta havaintoja on myös Oulun korkeudelta.
Kaaliluteiden tuhojen torjumiseksi kasvit voi suojata niiden päälle asetettavalla suojaharsolla.
Kuvia

Kaaliluteet parittelemassa.
Kaaliluteen nymfi
Aikuinen kaalilude.
Aiheesta muualla

Laji.fi: Kaalilude (Eurydema oleraceum)
Ötökkätieto: Kaalilude (Eurydema oleraceum)
Insect.fi: Eurydema oleraceum (kuvia)[vanhentunut linkki]
Agro Atlas: Eurydema oleracea Rape Bug (englanniksi)
Pherobase: Semiochemicals of Eurydema oleraceum, the Green cabbage bug (englanniksi)
Juan Pablo Colinas

| 0 | 1 | 2 |
| --- | --- | --- |

Henkilötiedot
Koko nimi: Juan Pablo Colinas Ferreras
Syntymäaika: 2. syyskuuta 1978 (ikä 46)
Syntymäpaikka: León, Espanja
Pelipaikka: maalivahti
Pituus: 187 senttimetriä
Seura
Seura: Sporting Gijón
Pelinumero: 1
Seurat
| Vuodet | Seura | O (M) |
| 1998–2000 2000–2002 2002–2005 2005–2007 2007–2008 2008–2009 2009– | Cultural Leonesa Alavés B Alavés Numancia Tenerife Numancia Sporting Gijón |  69 (0) 15 (0) 70 (0) 29 (0) 37 (0) 63 (0) |
 Seurajoukkueuran tilastot kattavat vain kansalliset sarjat, päivitetty 26. toukokuuta 2011.
Juan Pablo Colinas Ferreras, yleensä vain Juan Pablo (s. 2. syyskuuta 1978 León, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Sporting Gijónia.
Ura

Juan Pablo aloitti ammattilaisuransa kotikaupunkinsa Cultural Leonesasta, josta hän siirtyi vuonna 2000 Deportivo Alavésiin. Ensimmäisellä kaudellaan edustusjoukkueessa hän toimi ranskalaisvahti Richard Dutruelin varamaalivahtina. Seuraavina kahtena kautena hänellä oli niin ikään vaikeuksia nousta joukkueen ykkösmaalivahdiksi. Kolmen kauden aikana Alavésissa hänellä kertyi tilille vain 15 ottelua. Ensimmäisen pääsarjaottelunsa hän pelasi 22. syyskuuta 2002 ottelussa Villarrealia vastaan.
Vuonna 2005 Juan Pablo siirtyi Numanciaan. Hän pelasi seuraavien kahden kauden aikana yhteensä 70 ottelua. Hän palasi Numanciaan kaudeksi 2008–2009, kun joukkue nousi neljännen kerran historiassaan maan pääsarjaan. Kauden 2007–2008 hän pelasi Tenerifessä.
Kesäkuussa 2009 Juan Pablo irtisanoutui sopimuksestaan Numancian kanssa, ja teki uuden kolmivuotisen sopimuksen pääsarjaseura Sporting Gijónin kanssa.
Aiheesta muualla

Esittely Sporting Gijónin virallisella kotisivustolla (Arkistoitu – Internet Archive)
Tilastot BDFutbol -sivustolla
Juho Päiwiö

Juho Aukusti Päiwiö (Päiviö), vuoteen 1895 Andersson (3. kesäkuuta 1869 Turku – 7. tammikuuta 1949 Turku) oli pappi, päätoimittaja ja koulunjohtaja.
Henkilöhistoria

Päiwiön vanhemmat olivat  salvumies Juho Kustaa Andersson ja Gustava Lovisa Cederlöf ja puoliso vuodesta 1903 kirjailija Hilma Naëmi Kyander (k. 1941), kunnallisneuvos Axel Kyanderin tytär. Päiwiö tuli ylioppilaaksi Turun lyseosta 1890 ja vihittiin papiksi 1896. Hän teki vuosisadan vaihteessa opintomatkoja Skandinaviaan ja Saksaan. Ähtävän kirkkoherran apulaisena Päiwiö toimi 1896 ja Tammelan kirkkoherran apulaisena 1896–1899. Päiwiö toimi Paimion kansanopiston johtaja 1899–1918 ja 1925–1939, Hospitz Betel -yhtiön hallituksen puheenjohtaja hän oli 1936 ja toimitusjohtaja vuodesta 1939. Uuden Auran päätoimittaja Päiwiö oli 1918–1925 ja maatalousosaston toimittaja 1925–1931.  Suomen saviteollisuus -osakeyhtiön toimitusjohtajana Päiwiö oli työskennellyt 1912 ja johtokunnan jäsenenä 1910–1914. Päiwiöllä oli useita seurakunnallisia ja muita luottamustehtäviä. Rovastin arvonimen hän sai 1929. Päiwiö oli myös Turun kaupunginvaltuuston jäsen.
Teoksia

Auran rannoilta: 1, Varsinais-Suomen nuorisoseurojen julkaisu, 1901 (toim.)
Seitsemän vuotta Varsinais-Suomen kansanopistossa, 1906
Kansanopiston laulukirja : sanapainos, 1909, toim. Dagmar Klemetti, Tilda Löthman, Juho Päiviö
Suomalainen maamies ja yliopisto, 1919
Varsinais-Suomen eli Paimion kansanopisto 1899–1929, 1929
Paimion vaiheita, 1940
Juan Orlando Hernández

| Juan Orlando Hernández |
| --- | --- |
 Juan Orlando Hernández vuonna 2018.
 Hondurasin presidentti
 27. tammikuuta 2014–27. tammikuuta 2022  
Varapresidentti:  Ricardo Álvarez
Edeltäjä:  Porfirio Lobo Sosa
Seuraaja:  Xiomara Castro
Hondurasin kansalliskongressin puhemies
 2010–2013  
Edeltäjä:  José Alfredo Saavedra
Seuraaja:  Mauricio Oliva
Henkilötiedot
Syntynyt: 28. lokakuuta 1968 (ikä 55)  Gracias, Honduras
Kansalaisuus:   honduraslainen
Puoliso:  Ana Gracias
Tiedot
Puolue:  Hondurasin kansallispuolue PNH
Uskonto:  roomalaiskatolinen
Sotilaspalvelus
Lempinimi:  JOH
Aiheesta muualla
juanorlando.com
Juan Orlando Hernández Alvarado, tunnetaan myös lyhenteellä JOH (s. 28. lokakuuta 1968) on hondurasilainen poliitikko ja liikemies, joka oli maansa presidentti 2014–2022. Hänen puolueensa on konservatiivinen Hondurasin kansallispuolue PNH. Hernández on naimisissa Ana Garcían kanssa.
Elämä

Juan Orlando Hernández on lakimies, joka valmistui vuonna 1989 Hondurasin autonomisesta yliopistosta, jossa hän oli toiminut oppilasjärjestön puheenjohtajana. Hän opiskeli myös New Yorkissa. Kotimaassaan Hernández on toiminut kahvinviljelyalalla liikemiehenä. Poliittisen uransa 2001 aloittanut Hernández valittiin vuonna 2010 Hondurasin kansalliskongressin puheenjohtajaksi.
Kongressin puhemiehenä Hernández oli näkyvämpi toimija kuin samaa puoluetta edustanut silloinen presidentti Porfirio Lobo Sosa. Hernández sai aikaan perustuslainmuutoksen, joka salli huumerikollisten luovuttamisen Yhdysvaltoihin. Hän perusti myös poliisiin sotilaalliset joukot palauttamaan järjestystä huumerikollisuuden kanssa kamppailevaan maahan.
Marraskuussa 2012 Hernández valittiin Hondurasin kansallispuolueen (PNH) presidenttiehdokkaaksi. Vaaleista kehkeytyi lopulta Hernándezin ja Xiomara Castron taistelu. Castro vastusti sotilaspoliiseja, kun taas Hernández oli näiden kannalla. Lopulta Hernández voitti vaalit 250 000 äänen erolla Castroon. Hän vannoi virkavalansa 27. tammikuuta 2014. Joulukuussa 2017 Hernández valittiin uudelle kaudelle pienellä marginaalilla epäilyttävissä vaaleissa, joissa hänen vastaehdokkaanaan oli korruptionvastaisen rintaman Salvador Nasralla.
Tammikuussa 2018 Hernandez vannoi virkavalansa toiselle presidenttikaudelleen. Maassa oli protesteja ja mielenosoituksia, Vastehdokas Salvador Nasralla ei tunnustanut edelleenkään vaalitulosta. Ainakin 22 ihmistä surmattiin levottomuuksissa turvallisuusjoukkojen toimesta. Kaksi vuotta aiemmin Hondurasin Korkein oikeus oli äänestänyt lievennyksen maan perustuslaissa olleeseen kieltoon presidentin uudelleenvalinnasta. Äänestyksen ratkaisseiden tuomareiden sanottiin olevan saamastaan asemasta kiitollisuudenvelassa presidentti Hernandezille.
Lokakuussa 2019 presidentti Hernandezin veli Juan Antonio "Tony" Hernandez tuomittiin Yhdysvalloissa syylliseksi huumeiden salakujetuksesta. Marraskuussa 2018 Yhdysvalloissa pidätetyn presidentin veljen todettiin järjestäneen huumeiden laivakuljetuksia ja järjestäneen suojelua huumerikollisilla. Hänen sanottiin myös sijoittaneen miljoonia dollareita huumerahoja veljensä presidenttikampanjaan. Presidentti Hernadez totesi tuomion perustuvan huumekartellien päälliköiden ja huumerikolisten todistuksiin ja presidentti Hernadez kyseenalaisti veljensä tuomion perusteet.
Hernández itse pidätettiin ja luovutettiin Yhdysvaltoihin huhtikuussa 2022 syytettynä kokaiinin salakuljetuksesta Yhdysvaltoihin. Liittovaltion syyttäjät kuvailivat hänen johtamaansa Hondurasia "narkovaltioksi" ja Hernándezin suojelleen huumerikollisia, sekä ottaneen heiltä lahjuksia. Hernándezia vastaan pidettiin oikeudenkäynti New Yorkissa, jossa hänet todettiin syylliseksi maaliskuussa 2024. Kesäkuussa 2024 hänelle langetettiin 45 vuoden vankeustuomio.
Kunnianosoitukset

Loistavan jaden ritarikunta (Taiwan, 2020)
Aiheesta muualla

Kuvia tai muita tiedostoja aiheesta Juan Orlando Hernández Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Juan Orlando Hernández
Käännös suomeksi
Mannapuuro

Mannapuuroa hillon kera.
Mannapuuro on pohjoismaalainen perinneruoka, jota perinteisesti syödään aamiaiseksi, iltapalaksi, jälkiruoaksi tai pääruokana. Mannapuuro on valmistettu mannasuurimoista, vedestä, suolasta ja maidosta tai mehusta. Euroopassa ja Yhdysvalloissa valmistetaan semolinapuuroa, joka muistuttaa mannapuuroa.
Mannapuuron voi keittää sekä maitoon että veteen.
Aiheesta muualla

Kuvia tai muita tiedostoja aiheesta Mannapuuro Wikimedia Commonsissa
Mannapuuron resepti
Mannakoski

Mannakoski vuonna 2020.
Mannakoski on koski Muonionjoessa Enontekiön kunnassa. Se sijaitsee kuusi kilometriä Kaaresuvannosta luoteeseen Käsivarrentien varrella. Paikka on perhokalastajien tuntema matala koski, jossa on lohta, taimenta ja harjusta.
Aiheesta muualla

Kuvia tai muita tiedostoja aiheesta Mannakoski Wikimedia Commonsissa
Kaalimato.com

Kaalimato.com on seksivälineitä myyvä internetissä toimiva seksikauppa. Verkkokaupan lisäksi Kaalimato.comilla on noutopiste Keravalla yrityksen omissa tiloissa. Verkkokaupassa on Kaalimato.comin edustamien merkkien lisäksi myynnissä myös brändin omia tuotteita. Kaalimato.comin omistaa Kentonec Oy.
Historia

Yrityksen perusti Yrjö Saarela vuonna 1962, jolloin se toimi nimellä Tmi Kenton. Yrityksen toimitilat sijaitsivat Arkadiankadulla Helsingissä. Tmi Kenton myi kondomeja postimyynnillä. Lokakuussa 1998 omistajaksi tuli Mika Nousiainen ja yrityksen nimeksi Kentonec Oy. Kaalimato.com verkkokauppa avautui vuonna 2005. Se toimii Klondyke-talossa Keravan Saviolla. Vuonna 2021 Kaalimato.com:n toimitusjohtaja Mikko Rosén valittiin Paytrailin äänestyksessä vuoden verkkokauppavaikuttajaksi.